Document ID: 31996R1898

KOMMISSIONENS FORORDNING (EF) Nr. 1898/96 af 1. oktober 1996 om ændring af forordning (EF) nr. 1558/96 om visse overgangsforanstaltninger for så vidt angår importindgangspriser for visse frugter og grøntsager med oprindelse i de associerede lande i Centraleuropa
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale forhandlinger i Uruguay-rundens regi (1), ændret ved forordning (EF) nr. 1193/96 (2), særlig artikel 3, stk. 1, og
ud fra følgende betragtninger:
I Kommissionens forordning (EF) nr. 1558/96 (3), er der som overgangsforanstaltning for pærer og blommer med oprindelse i de associerede lande i Centraleuropa fastsat en præferenceindgangspris; der bør ved omregningen af disse nedsatte indgangspriser til national valuta anvendes samme omregningskurser som for de indgangspriser, der ikke er præferencepriser, jf. bestemmelserne i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (4), ændret ved Kommissionens forordning (EØF) nr. 2454/93 (5), og Kommissionens forordning (EF) nr. 1482/95 af 28. juni 1995 om fastsættelse af de omregningskurser, der skal anvendes i en overgangsperiode i forbindelse med den fælles toldtarif for landbrugsprodukter og visse varer, der er fremstillet ved forarbejdning af disse produkter (6), senest ændret ved forordning (EF) nr. 1224/96 (7); for at undgå misforståelser bør ordlyden af forordning (EF) nr. 1558/96 gøres tilstrækkelig klar;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 1558/96 indsættes som stk. 4:
»4. Omregningen til national valuta af indgangspriser og importtold sker til den kurs, der er omhandlet i artikel 1, stk. 2, i Kommissionens forordning (EF) nr. 1482/95 (*).
(*) EFT nr. L 145 af 29. 6. 1995, s. 43.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
De kompetente myndigheder kan imidlertid efter anmodning fra den pågældende erhvervsdrivende anvende artikel 1 fra den 4. august 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. oktober 1996.

Labels: 2
17
6
18
15